A rendelet-tervezet

elfogadásához minősített többség szükséges!

**2. Előterjesztés**

**HARC Község Önkormányzata KÉPVISELŐ-TESTÜLETÉNEK**

**2019. november 27. napján 1730 órakor tartandó rendes, nyilvános ülésére**

**Tárgy: Döntés Harc Község Önkormányzata Szervezeti és Működési Szabályzatáról szóló 1/2014. (I.22.) önkormányzati rendeletének módosításáról**

**Előterjesztő: Tóth Gábor** polgármester

**Készítette:** **dr. Herczig Hajnalka** jegyző

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

Harc Község Önkormányzata Képviselő-testülete – figyelemmel Magyarország helyi önkormányzatairól szóló 2011. évi CLXXXIX. törvény 43. § (3) bekezdésére, mely szerint a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét - 94/219 (X.29.) önkormányzati határozatával felkérte a jegyzőt, hogy a Képviselő-testület soron következő rendes ülésére készítse el a Szervezeti és Működési Szabályzatról szóló 1/2014. (I.22.) önkormányzati rendelet (továbbiakban SZMSZ) átfogó felülvizsgálatát, és tegyen javaslatot a módosításra, vagy új rendelet megalkotására.

A fentiekre tekintettel megtörtént az SZMSZ felülvizsgálata, melynek alapján javaslom az SZMSZ előterjesztés mellékletét képező rendelet-tervezet szerinti módosítását.

**Harc Község Önkormányzatának Képviselő-testületének**

**../2019. (XI.30.)rendelet-tervezete**

**Harc Község Önkormányzata Szervezeti és Működési Szabályzatáról szóló 1/2014. (I.22.) önkormányzati rendelet módosításáról**

Harc, 2019. november 22.

 **Tóth Gábor sk.**

 polgármester

**ÁLTALÁNOS INDOKOLÁS**

Harc Község Önkormányzata Szervezeti és Működési Szabályzatáról szóló 1/2014. (I.22.) önkormányzati rendeletmódosításáról

szóló …/2019 (XI.30.) rendelet-tervezethez

A jogalkotásról szóló 2010. évi CXXX. törvény 18. §-ában foglaltak szerint eljárva a rendelet-tervezetet az alábbiak szerint indokolom:

A rendelet meghozatalára Magyarország Alaptörvényének 32. cikke (1) bekezdésében biztosított jogkörében eljárva, Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében foglalt felhatalmazás alapján a kerül sor a Magyarország helyi önkormányzatairól szóló 2011. évi CLXXXIX. törvény 43. § (3) bekezdésére tekintettel.

A rendelet-tervezet összhangban van az európai uniós jogból eredő kötelezettségekkel.

**Részletes indokolás:**

**1. §-hoz:** A hivatalos internetes oldal rögzítése érdekében került beiktatásra.

**2.§-hoz:** A R. 1.§ (5) bekezdésénekpontosítása céljából került módosításra.

**3.§-hoz:** Sióagárd Község Önkormányzatának a Kölesdi Közös Önkormányzati Hivatalból történő kiválására tekintettel került módosításra.

**4.§-hoz:** A 7.§ módosítására a jogszabálynak való megfelelésre tekintettel volt szükség.

**5.§-hoz:** A (2) bekezdésben rögzítésre került, hogy mi tartozik a törvényben felsoroltakon kívül a képviselő-testület kizárólagos hatáskörébe.

**6.§-hoz:** A meghívó kiküldése módjának pontosítása miatt volt szükséges a módosítás.

**7.§-hoz:** Az ülések nyilvánosságával kapcsolatos rendelkezéseket tartalmazza.

**8.§-hoz:** Az előerjesztés benyújtására jogosultak körét pontosítja.

**9.§-hoz:** A jegyzőkönyv példányszámát pontosítja, illetve az illetékes Kormányhivatalnak történő megküldés módját szabályozza újra.

**10.§-hoz:** Jogszabályváltozás folytán vált szükségessé az újraszabályozás.

**11.§-hoz:** A nemzetiségi önkormányzatra utalás – nemzetiségi önkormányzat hiányában – kikerült a rendeletből. Helyette a jegyző kerül be.

**12.§-hoz:** A jogszabályi előírásoknak megfelelésre tekintettel került beiktatásra az f) pont.

**13.§-hoz:** Jogszabályváltozás folytán vált szükségessé az újraszabályozás

**14.§-hoz:** Sióagárd Község Önkormányzatának a Kölesdi Közös Önkormányzati Hivatalból történő kiválására tekintettel került módosításra.

**15.§-hoz:** A jövőben nem kíván aljegyzőt alkalmazni a Kölesdi Közös Önkormányzati Hivatal, ezért volt szükséges a bekezdés módosítása.

**16.§-hoz:** A R. 1-3. mellékletét módosítja.

**17.§-hoz:** A R. 1-4 függelékét módosítja.

**18.§-hoz:** Hatályon kívül helyező rendelkezést tartalmazza.

**19.§-hoz:** A paragrafus hatályba léptető rendelkezést tartalmaz.

**HATÁSVIZSGÁLAT**

Harc Község Önkormányzata Szervezeti és Működési Szabályzatáról szóló 1/2014. (I.22.) önkormányzati rendeletmódosításáról

szóló …/2019 (XI.30.) rendelet-tervezethez

**Társadalmi, gazdasági, költségvetési hatása:** nem releváns

**Környezeti és egészségügyi következmények:** nem releváns

**Adminisztratív terheket befolyásoló hatása:** nincs

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX. törvény 43. § (3) bekezdésére tekintettel

**A jogalkotás elmaradásának következményei:** egyéb felügyeleti eszközök alkalmazása a Tolna Megyei Kormányhivatal részéről.

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak.

Kölesd, 2019. november 22.

 dr. Herczig Hajnalka

 jegyző

**HARC Község önkormányzata**

 **képviselő-testületének**

**…/2019. (XI.30.) önkormányzati rendelet-tervezete**

Harc Község Önkormányzata Szervezeti és Működési Szabályzatáról szóló 1/2014. (I.22.) önkormányzati rendeletmódosításáról

Harc Község Önkormányzat Képviselő-testülete Magyarország Alaptörvényének 32. cikk (1) bek. c.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 53.§ (1) bekezdésében foglalt felhatalmazás alapján Szervezeti és Működési Szabályzatát az alábbiak szerint állapítja meg:

**1.§**

A Harc Község Önkormányzata Szervezeti és Működési Szabályzatáról szóló 1/2014. (I.22.) önkormányzati rendelet (továbbiakban R.) 1.§-a az alábbi (2a) bekezdéssel egészül ki:

*„(2a) Az önkormányzat hivatalos internetes oldala: www.harc.hu (a továbbiakban: honlap)”*

**2.§**

A R. 1.§ (5) bekezdése helyébe az alábbi rendelkezés lép:

 *„(5) Az önkormányzati feladatokat a képviselő-testület és szervei: a polgármester, a képviselő-testület bizottsága, a jegyző és a közös önkormányzati hivatal útján látja el.”*

**3.§**

A R. 1.§ (6) bekezdése helyébe az alábbi rendelkezés lép:

*(6) A Harc Községi Önkormányzat Képviselő-testületének határozata alapján Kistormás Községi Önkormányzattal, Kölesd Községi Önkormányzattal és Medina Község Önkormányzatával közös hivatalt hozott létre Kölesdi Közös Önkormányzati Hivatal (7052 Kölesd, Kossuth tér 2.) néven. A közös önkormányzati hivatal működését külön szervezeti és működési szabályzat rögzíti.*

**4. §**

A R. 7.§-a helyébe az alábbi rendelkezés lép:

*„****7.§***

*(1)* *Az Önkormányzat ellátja a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) valamint az ágazati törvények szerinti kötelezően előírt, továbbá az önként vállalt feladat- és hatásköröket.*

*(2) Az önkormányzat által önként vállalt feladatok felsorolását a 1. melléklet tartalmazza.”*

**5. §**

A R. 7.§-a helyébe az alábbi (2) bekezdéssel egészül ki:

*„(2) A Mötv. 42. §-ában felsoroltakon kívül a Képviselő-testület kizárólagos hatáskörébe tartozik*

*a) a helyi közügy megoldásának vállalása, vagy az arról történő lemondás, és*

*b) gazdasági társaságba való belépés, kilépés, ezek alapítása, megszüntetése.”*

**6. §**

A R. 11.§ (3) bekezdése helyébe az alábbi rendelkezés lép:

*„(3) A rendes ülésre szóló meghívót az ülés anyagával együtt a képviselőknek és a tanácskozási joggal meghívottaknak olyan időpontban kell megküldeni, hogy azt a testületi ülés napját megelőzően lehetőség szerint legalább 3 nappal megkapják. A képviselők nyilatkozhatnak, hogy a testületi ülés anyagát elektronikusan vagy nyomtatott formában kérik kézbesíteni.”*

**7. §**

A R. a következő 13/A.§-sal egészül ki:

**„13/A. §**

*(1) Azon esetekben, amikor a zárt ülés tartását az Mötv. a Képviselő-testület döntésétől teszi függővé, a zárt ülés tartását*

*a) a polgármester,*

*b) bármely képviselő,*

*c) a Képviselő-testület bizottsága, vagy*

*d) a jegyző kezdeményezheti.*

*(2) A nyilvános ülésen és a nyilvános ülés előkészítése során a hallgatóság – ideértve a tömegtájékoztatási szervek, a sajtó képviselőit is – csak a kijelölt helyeken foglalhatnak helyet, eszközeiket a kijelölt helyen helyezhetik el, és az ülés rendjét, tanácskozást nem zavarhatják. A hallgatóság az engedély nélküli véleménynyilvánítás bármely formájától tartózkodni köteles. Amennyiben a hallgatóság tagja az ülés rendjére vonatkozó előírásokat nem tartja be vagy az ülést zavarja, a polgármester a konkrét személyt az ülésről kiutasíthatja. (3) A zárt ülésen hozott határozatokat – a zárt ülést követően haladéktalanul, a személyiségi jogok védelméről és az adatvédelemről szóló jogszabályokat betartva – a jegyző kihirdeti.”*

**8. §**

A R. 16.§ (7) a) pontja helyébe az alábbi rendelkezés lép:

*„(7) Előterjesztést tehetnek:*

1. *polgármester, alpolgármester,”*

**9. §**

A R. 31.§ (4) bekezdése helyébe az alábbi rendelkezés lép:

*„(4) A képviselő-testület ülésének jegyzőkönyvét 2 példányban kell elkészíteni, melyből:*

* + *egy eredeti példányt évente be kell köttetni, és a közös önkormányzati hivatalban kell megőrizni,*
	+ *egy másolati példányt iktatásban meg kell őrizni.*

*A jegyzőkönyvet a jegyző köteles elektronikus úton, az erre rendszeresített internetes felületen, az ülést követő tizenöt napon belül megküldeni a kormányhivatalnak.”*

**10. §**

A R. 42.§ (2) a) pontja helyébe az alábbi rendelkezés lép:

*„(2) A képviselő főbb jogai:*

1. *a képviselő-testület ülésén a polgármestertől (alpolgármestertől), a jegyzőtől, a bizottság elnökétől önkormányzati ügyekben felvilágosítást kérhet, amelyre az ülésen – vagy legkésőbb 30 napon belül írásban – érdemi választ kell adni,”*

**11. §**

A R. 42.§ (2) c) pontjában a „*a helyi nemzetiségi önkormányzat testületének”* szövegrész helyébe a *„jegyzőnek”* szövegrész lép.

**12. §**

A R. 42.§ (2) bekezdése a következő f) ponttal egészül ki:

*„(2) A képviselő főbb jogai:*

 *f) A települési képviselőt a testületi munkában való részvételhez szükséges időtartamra a munkahelyén fel kell menteni a munkavégzés alól. Az emiatt kiesett jövedelmét a képviselő-testület téríti meg, melynek alapján a települési képviselő társadalombiztosítási ellátásra is jogosult. A képviselő-testület átalányt is megállapíthat.”*

**13. §**

A R. 42.§ (3) b) pontja helyébe az alábbi rendelkezés lép:

*„(3) A képviselő főbb kötelezettségei:*

*b) eskütételét követően három hónapon belül köteles részt venni a kormányhivatal által szervezett képzésen;”*

**14. §**

A R. 53.§ (4) bekezdése helyébe az alábbi rendelkezés lép:

*„(4) A közös önkormányzati hivatal szervezeti felépítése:*

* *Kölesdi székhely, egységes hivatal, belső szervezeti tagozódás nélkül,*
* *Harci kirendeltség, egységes hivatal, belső szervezeti tagozódás nélkül,*
* *Medinai kirendeltség, egységes hivatal, belső szervezeti tagozódás nélkül.”*

**15. §**

A R. 54.§ (2) bekezdése helyébe az alábbi rendelkezés lép:

*„(2) A jegyzőt távolléte esetén az általa megbízott köztisztviselő helyettesíti.”*

**16. §**

A R. 1-3. melléklete helyébe jelen rendelet 1-3. melléklete lép.

**17. §**

A R. 1-4 függeléke helyébe jelen rendelet 1-4. függeléke lép.

**18. §**

Hatályát veszti a R.

* 12.§ (2) c) pontja,
* 12.§ (4) d) pontja,
* 15.§-a,
* 17.§ (2) bekezdésben az „*és a nemzetiségi önkormányzat elnöke”* szövegrész,
* 19.§ (3) bekezdésében „*A nemzetiségi önkormányzat elnöke kizárólag az általa képviselt nemzetiséget érintő ügy napirendi tárgyalásakor vehet részt a zárt ülésen.”* szövegrész,
* 29.§ (4) c) pontja,
* 33.§ (2) d) pontja,
* 42.§ (4) bekezdésében a „*A jelenléti íven a hiányzó képviselő és a bizottsági tag neve mellett fel kell tüntetni távollétének okát, illetve annak igazolt, vagy igazolatlan voltát. A jelenlétet a polgármester, illetve a bizottság elnöke igazolja.*” szövegrész,
* 43.§-a,
* 46.§-a,
* 50.§ (2) bekezdése,
* 57.§ (1) bekezdésében a „*a költségvetési évet követő negyedik hónap utolsó napjáig”* szövegrész,
* 58.§ (2) bekezdése,
* 59.§ (2)-(3) bekezdései,
* 62.§-a,

**19. §**

(1) Jelen rendelet rendelkezései – a 3.§, 14.§ és 15.§ kivételével - a kihirdetése napján lépnek hatályba.

(2) A 3.§, 14.§ és 15.§-ai 2020. január 1. napján lépnek hatályba.

Tóth Gábor dr. Herczig Hajnalka

polgármester jegyző

Kihirdetve: 2019. november 30.

 dr. Herczig Hajnalka

 jegyző

* + 1. melléklet az ../2019. (XI.30.) önkormányzati rendelethez

**Harc Község Önkormányzatának önként vállalt feladatai**

|  |  |  |
| --- | --- | --- |
| Ssz.  | Feladat  | Ellátási forma |
| **1.** | Közművelődés  | - Helyi ingyenes lap biztosítása (Harc Hírei újság kiadása),- Ünnepek és rendezvények megtartása,(Majális, Falunap, Elszármazottak találkozója, szüreti nap, Nemzeti ünnepek, Mindenszentek)- Helyi kitüntető díjak odaítélése és átadása |
| **2.** | Önkormányzati támogatások  | Helyi önszerveződő közösségek támogatása, (Pénzügyi működési támogatása, ingyenes teremhasználat) |
| **3.** | Turisztikai feladatok  | Utcanév-táblák, egyéb tájékoztató táblák kihelyezése és pótlása |
| **4.** | Szociális ellátás | - Bursa Hungarica ösztöndíjpályázat, - bölcsődei ellátás |

2. melléklet az /2019. (XI.30.) önkormányzati rendelethez

**A polgármesterre átruházott hatáskörök**

Szociális igazgatás

A szociális igazgatásról és a szociális ellátásokról szóló – többször módosított – 1993. évi III. törvény és a gyermekek védelméről és a gyámügyi igazgatásról szóló – többször módosított – 1997. évi XXXI. törvény alapján:

1. Szervezi a közfoglalkoztatást a munkanélküliek részére.
2. Dönt az önkormányzati gépjármű igénybevételének engedélyezéséről.
3. Dönt a rendkívüli élethelyzetbe került, elemi károsultak részére segély odaítéléséről.
4. Elbírálja a szociális étkezésre benyújtott kérelmeket.

Az önkormányzati tulajdonú lakások és helyiségek bérletével, elidegenítésével kapcsolatos feladat- és hatáskörök tekintetében:

* 1. jelzálogjog ranghelyének megváltoztatása, törlése,
	2. engedélyezi a lakásbérleti szerződés megkötését,
	3. nyilatkozik a bérbeadói hozzájárulás megadásáról vagy megtagadásáról:
		1. lakáscsere esetén,
		2. lakásba történő befogadás esetén,
		3. a lakás albérletbe adása esetén,
		4. tartási szerződés esetén, ha a bérleti jogviszony folytatása ellenében kötik.
	4. megtagadja a bérbeadói hozzájárulást a lakás albérletbe adásához,
	5. nyilatkozatot ad ki a bérleti jogviszony folytatásának fennállásáról, illetve megtagadja a bérleti jogviszony folytatására vonatkozó jog elismerését,
	6. megállapodást köt a bérleti jogviszony közös megegyezéssel történő megszüntetéséről, illetve nyilatkozik az ezzel kapcsolatos bérlői kezdeményezésről,
	7. meghatározott időre, maximum 1 évre engedélyt adhat a bérleti szerződés megkötésére községi érdekből, vagy egyéb okból,
	8. eljár mindazokban az ügyekben, amelyekben a lakástörvény, a Polgári Törvénykönyv, egyéb jogszabályok, és e rendelet számára intézkedési jogkört ad,
	9. dönt a lakás jogcím nélküli lakáshasználat esetén a lakáshasználati megállapodás megkötéséről, annak esetleges meghosszabbításáról.

Helyi vízgazdálkodás

1995. évi LVII. törvény 4.§, valamint a 2011. évi CCIX. törvény alapján a települési vízellátás, csatornázási, szennyvíztisztítási, csapadékelvezetési, helyi vízrendezési és vízkár-elhárítási, ár- és belvíz védekezési faladatok ellátása.

Közlekedés

1988. évi I. törvény

* 1. a 8. § (1) bekezdése alapján a közúti közlekedési hatósági faladatok ellátása (önkormányzatnál: hozzájárulások megadása)
	2. a 33.§ (1) bekezdés c.) pontja alapján az utak építésének, forgalomba helyezésének és megszüntetésének engedélyezéséhez kapcsolódó útkezelői feladatok ellátása
	3. a 34.§ (5) bekezdése alapján a hó-eltakarítási és az út síkosság elleni védelmével kapcsolatos feladat ellátás
	4. az önkormányzati közutakat, illetve területeket is érintő útépítésekhez szükséges útkezelői hozzájárulás megadása.

Az önkormányzati vagyon hasznosításának köréből:

A vagyongazdálkodás területén átruházott hatásköröket a vagyonrendelet szabályozza.

Közbeszerzési, beszerzési ügyek:

A közbeszerzési és beszerzési ügyek területén az átruházott hatásköröket a beszerzési és közbeszerzési szabályzat tartalmazza.

Művelődés, oktatás területén:

* + - 1. Könyvtári és közművelődési érdekeltségnövelő támogatás igénylése
			2. Nevelési program/Pedagógiai program jóváhagyása előtt a szakértői névjegyzékben szereplő szakértő véleményének beszerzése

Egyéb ügyekben:

1. A közterület használatának szabályozásáról rendelet alapján megköti a közterület használatra vonatkozó szerződéseket, felmentést ad a díjfizetés alól.

3. melléklet az 2019. (XI.30.) önkormányzati rendelethez

**Harc Község Önkormányzata Képviselő-testülete állandó bizottságainak feladat- és hatásköre**

**Önkormányzati Bizottság**

**Feladatai és hatásköre:**

1. elbírálja az önkormányzati segélyre benyújtott kérelmeket
2. elbírálja a köztemetésre benyújtott kérelmeket
3. elbírálja a szociális tűzifa támogatásra benyújtott kérelmeket
4. előmozdítja a helyi civil szervezetekkel történő együttműködést
5. ellátja a testületi döntésből adódó egyéb feladatokat
6. belső ellenőrzést kezdeményezhet
7. nyilvántartja és ellenőrzi a képviselők által benyújtott vagyonnyilatkozatokat
8. javaslatot tesz a polgármester illetményének emelésére, jutalmazására,
9. előterjeszti a hatáskörébe tartozó ügyeket,
10. kivizsgálja az önkormányzati képviselő összeférhetetlensége megállapítására irányuló kezdeményezést, illetve hivatalból vizsgálja az összeférhetetlenséget
11. kezdeményezheti a képviselő-testületnél az önkormányzat felügyelete alá tartozó költségvetési szervnél önkormányzati biztos kirendelését,
12. ellátja a testületi döntésből adódó egyéb feladatokat.

Vagyongazdálkodási feladatok körében:

* 1. figyelemmel kíséri, ellenőrzi az önkormányzat vagyongazdálkodását és javaslatot dolgoz ki annak racionális megvalósítása, fejlesztése érdekében.

Községfejlesztéssel, költségvetéssel kapcsolatos feladatok körében:

* 1. áttekinti az ellenőrzések tapasztalatait mind az önkormányzat által alapított költségvetési intézmények, mind pedig a helyi adók tekintetében;
	2. figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az előidéző okokat;

Véleményezési, egyetértési jog gyakorlása körében:

* 1. egyetértési jogot gyakorol a hatáskörébe tartozó, átruházott hatáskörben hozott polgármesteri határozatokkal kapcsolatban.

**FÜGGELÉKEK**

1. függelék a 2019. (XI.30.) önkormányzati rendelethez

**A képviselő-testületi tagok névsora**

1. Tóth Gábor polgármester
2. Marsai József alpolgármester
3. Cseri Péter képviselő
4. Mester Tamás képviselő
5. Staubné Andrási Csilla képviselő

**Önkormányzati Bizottság tagjai**

1. Staubné Andrási Csilla elnök
2. Cseri Péter elnökhelyettes
3. Mester Tamás bizottsági tag
4. László Lászlóné bizottsági tag
5. Őri Istvánné bizottsági tag

2. függelék az 2019. (XI.30.) önkormányzati rendelethez

**A Kölesdi Közös Önkormányzati Hivatal hivatalos hirdetőtábláinak jegyzéke**

Harc Községháza – Harc, Fő u.59.

Kölesd Községháza alsó folyosóján lévő hirdetőtábla-Kölesd, Kossuth tér 2.

Kistormás Faluház épületén lévő hirdetőtábla – Kistormás, Dózsa u. 2.

Medina Községháza – Medina, Kossuth Lajos u.59.

3. függelék az 2019. (XI.30.) önkormányzati rendelethez

**A polgármester ügyfélfogadása és a képviselői fogadóórák jegyzéke**

**Helyszín: 7172 Harc, Fő u. 59. (Polgármesteri tárgyaló)**

**Időpontja:**

*Tóth Gábor polgármester ügyfélfogadása:*

Telefonos egyeztetés alapján (Tel.: 74/437-030)

*Marsai József alpolgármester*

Telefonos egyeztetés alapján (Tel.: 74/437-030)

*Cseri Péter képviselő*

Telefonos egyeztetés alapján (Tel.: 74/437-030)

*Mester Tamás képviselő*

Telefonos egyeztetés alapján (Tel.: 74/437-030)

*Staubné Andrási Csilla képviselő*

Telefonos egyeztetés alapján (Tel.: 74/437-030)

4. függelék az 2019. (XI.30.) önkormányzati rendelethez

**Harc Község Önkormányzat részvételével működő társulások**

**jegyzéke**

|  |
| --- |
| Fadd és Környéke Gyepmesteri Társulás |
| ÖNKORMÁNYZATI TÁRSULÁS A SIÓ-VÖLGYI NAGYTÉRSÉG TELEPÜLÉSI SZILÁRDHULLADÉKAI KEZELÉSÉNEK KORSZERÛ MEGOLDÁSÁRA |
| Paksi Többcélú Kistérségi Társulás  |
| Szekszárd és Környéke Alapellátási és Szakosított Ellátási Társulás |